Rapport mill-Kummissjoni lill-Parlament Ewropew u lill-Kunsill dwar l-operazzjonijiet ta’ teħid u għoti b’self tal-Komunitajiet Ewropej fl-2007 {SEK(2008)2504} /* KUMM/2008/0590 finali */





2007/ECFIN/021 [pic] | KUMMISSJONI TAL-KOMUNITAJIET EWROPEJ | Brussel 30.9.2008 KUMM(2008)590 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL DWAR L-OPERAZZJONIJIET TA’ TEĦID U GĦOTI B’SELF TAL-KOMUNITAJIET EWROPEJ FL-2007 {SEK(2008)2504} (preżentata mill-Kummissjoni) WERREJ 1. INTRODUZZJONI 3 2. ATTIVITAJIET TA' SELF 3 3. IS-SELF FL-ISTATI LI MHUMIEX MEMBRI 4 3.1. Ħarsa ġenerali 4 3.2. L-Assistenza Komunitarja Makrofinanzjarja 4 3.3. L-operazzjonijiet ta' Finanzjament mill-BEI taħt il-Mandati tas-Self 5 3.3.1. Volum tal-Operazzjonijiet 5 3.3.2. Progress Reġistrat fil-Qsim tar-Riskji 6 3.3.3. Kontribuzzjoni għall-Għanijijet tal-Politika Esterna 7 3.3.4. Koperazzjoni mal-Kummissjoni 8 3.3.5. Koperazzjoni ma' IFIs oħra 9 4. L-IMPATT TAS-SELF FUQ IL-BAĠIT 9 4.1. Garanziji tal-Baġit 10 4.2. Attivitajiet oħra 10 1. INTRODUZZJONI Id-deċiżjonijiet tal-Kunsill li jistabbilixxu d-diversi strumenti ta' self tal-Komunitajiet Ewropej jeħtieġu li kull sena, il-Kummissjoni tinforma l-Kunsill u l-Parlament Ewropew dwar l-użu li jsir minn dawn l-istrumenti. Sabiex jintlaħqu dawn ir-rekwiżiti ta’ informazzjoni, dan ir-rapport jiddeskrivi l-operazzjonijiet għal kull wieħed mill-oqsma kkonċernati. B'mod partikolari, id-deċiżjonijiet[1] rispettivi tal-Kunsill dwar l-attivitajiet ta’ self barra l-Komunità jeħtieġu li l-Kummissjoni tinforma lill-Kunsill u lill-Parlament fuq bażi annwali bis-sitwazzjoni tal-operazzjonijiet ta' finanzjar (self u garanziji ta' self) mill-Bank Ewropew tal-Investiment (BEI) garantiti bil-baġit tal-Unjoni fil-Pajjiżi fil-fażi ta' Preadeżjoni, fil-pajjiżi Mediterranji, tal-Ewropa tal-Lvant, tal-Kawkasu tan-Nofsinhar u r-Russja, tal-Ażja u tal-Amerika Latina u tar-Repubblika tal-Afrika t’Isfel. Biex jitkompla l-kwadru tal-attivitajiet ta' self, dan ir-rapport jagħti wkoll sinteżi qasira tal-operazzjonijiet ta' self li twettqu sabiex jiġu ffinanzjati l-attivitajiet ta’ self, tal-assistenza makrofinanzjarja provduta mill-Komunità lil pajjiżi terzi u tas-sussidji tal-interessi u l-garanziji marbuta mas-self Komunitarju. Barra minn hekk, ir-rapport jipprovdi informazzjoni dwar l-attivitajiet ta’ self għall-Euratom. Informazzjoni aktar dettaljata dwar l-attivitajiet imsemmija hawn fuq, inklużi tabelli statistiċi, hija provduta fir-Rapport ta' Ħidma tal-Persunal mehmuż (minn hawn 'il quddiem imsejjaħ l-"Anness")[2]. Referenzi għat-Tabelli f'dan ir-rapport huma għall-Anness sakemm mhux speċifikat mod ieħor. 2. ATTIVITAJIET TA' SELF Sabiex jiġu ffinanzjati l-attivitajiet ta' self deċiżi mill-Kunsill, il-Kummissjoni għandha s-setgħa li tissellef fondi fuq is-suq kapitali f’isem il-Komunità rispettiva (KE, Euratom)[3] . Fl-2007, is-self totali tal-Komunitajiet Ewropej u tal-BEI żdied bi 13.8% għal EUR 54.7 biljun, imqabbel mal-EUR 48.1 biljun tas-sena preċedenti (ara t-tabella u l-grafika fit-Taqsima 1.1 tal-Anness). Din iż-żieda sostanzjali hi l-aktar minħabba rittmu akbar ta' ħruġ ta' flus tal-BEI li kkawża żieda fil-programm ta' self matul is-sena. Il-BEI sab ukoll kundizzjonijiet fis-suq tajba peress, li fid-dawl tal-kriżi sub-prime, żdiedet sew id-domanda għal strumenti tal-prima klassi bħal dawk offruti mill-Bank. Fir-rigward tal-Komunitajiet Ewropej, l-attivitajiet ta' self huma bbażati fuq deċiżjonijiet dwar l-Euratom, l-assistenza makrofinanzjarja u self ta' bilanċ tal-pagamenti. Ammont ta' EUR 39 miljun kien allokat għall-Euratom fl-2007 skont deċiżjoni approvata fl-1994. Deċiżjoni ġdida għall-assistenza makrofinanzjarja ta' EUR 50 miljun kienet adottata fl-10 ta' Diċembru 2007 iżda ma kienet tinvolvi ebda ħruġ ta' flus jew self relatat fl-2007. L-intenzjoni hija li s-self jiġi maħrug mill-bidu tal-2008 f'żewġ pagament ugwali. Meta jitqiesu l-ħlasijiet lura, il-kanċellazzjonijiet u ċ-ċaqliq fir-rati tal-kambju, l-ammont totali ta' self meħud pendenti fil-31 ta' Diċembru 2007 kien ta' EUR 255.4 biljun, 2.8% aktar mill-2006 (ara t-Tabella 1.2). Il-parti tas-self denominat f'EUR u dak denominat fi flus mhux Komunitarji hija provduta f'sezzjoni 1.3 tal-Anness (ara Tabella 1.3). 3. IS-SELF FL-ISTATI LI MHUMIEX MEMBRI 3.1. Ħarsa ġenerali L-appoġġ finanzjarju lill-Istati li mhumiex membri li kkonkludew ftehimiet ta’ kooperazzjoni mal-Komunità jieħu diversi forom skont iż-żoni ġeografiċi kkonċernati u l-għanijiet segwiti. Operazzjonijiet finanzjarji amministrattivi mill-Kummissjoni skont deċiżjonijiet tal-Kunsill ġeneralment jieħdu l-forma ta’ self bilaterali (appoġġ makrofinanzjarju jew appoġġ għall-bilanċ ta' pagamenti), fejn il-Komunità tgħin biex jiġi ristabbilit il-bilanċ makroekonomiku tal-pajjiż. Is-self li jingħata mill-BEI mir-riżorsi tiegħu huwa jew fil-forma ta’ finanzjar dirett għal proġetti individwali jew ta’ self globali lill-banek, li mbagħad jallokaw il-fondi għal proġetti lokali fuq skala iżgħar. Ftit minn dan is-self jibbenefika minn garanzija tal-baġit tal-Unjoni u huwa, sakemm mhux speċifikat mod ieħor, is-suġġett prinċipali ta' dan ir-rapport. Taħt il-Mandat Ġenerali 2007-2013, il-BEI jista' wkoll jipprovdi garanziji ta' self. Il-BEI juża spettru aktar wiesa' ta' strumenti finanzjarji (minn ekwità sa self maġġuri) meta jamministra riżorsi tal-Komunità jew tal-Istati Membri (speċjalment fil-pajjiżi tal-Mediterran u tal-AKP). L-istrument tas-self tal-Euratom[4] huwa disponibbli għal operazzjonijiet ta' finanzjar fl-Istati Membri tal-UE u ċerti Stati mhux membri (l-Armenja, ir-Russja u l-Ukraina). Ir-reġjuni ġeografiċi li fihom il-Komunità tagħmel attivitajiet ta' self fl-2007 huma elenkati fit-Tabelli 2.1 u 2.2. 3.2. L-Assistenza Komunitarja Makrofinanzjarja L-assistenza makrofinanzjaraja (AMF) fil-forma ta’ self hija, min-natura tagħha, eċċeżżjonali u tifforma parti mill-isforzi tal-komunità internazzjonali biex tipprovdi, flimkien mal-istituzzjonijiet ta’ Bretton Woods, appoġġ għall-bilanċ tal-pagamenti lil ċerti pajjiżi li jkunu qed jiffaċċjaw diffikultajiet makroekonomiċi tranżitorji. L-AMF tiffoka fuq ir-reġjuni ġirien, bħall-Balkani tal-Punent u l-Kawkażu. Is-self huwa suġġett għall-ilħiq tal-għanijiet dwar stabbilizzazzjoni makroekonomika u riformi strutturali min-naħa tal-pajjiżi benefiċjarji. F’dawn iċ-ċirkostanzi, l-għadd ta’ operazzjonijiet li jitwettqu kull sena huwa limitat, u huwa diffiċli li jsir paragun validu tal-assistenza li tingħata minn sena għall-oħra. Ħruġ f'għotjiet u self permezz ta' dan l-istrument huwa elenkat f'Tabella 2.2. Deċiżjoni ġdida dwar l-AMF ittieħdet fl-2007 sabiex tiġi provduta assistenza finanzjarja lil-Libanu fil-forma ta' EUR 50 miljun f'self u sa EUR 30 miljun f'għotjiet. Il-ħruġ ta' flus għandu jidba fl-2008. Aktar informazzjoni qed tingħata fir-Rapport annwali tal-Kummissjoni dwar l-implimentazzjoni tal-AMF għal pajjizi terzi[5]. 3.3. L-operazzjonijiet ta' Finanzjament mill-BEI taħt il-Mandati tas-Self Din it-taqsima, li hija kumplimentata bl-informazzjoni fl-Anness, tikkostitwixxi r-rapport annwali għall-2007 li jrid jitressaq lill-Parlament Ewropew u lill-Kunsill skont l-Artikolu 2 tad-Deċiżjoni tal-Kunsill 2000/24/KE u l-Artikolu 6 tad-Deċiżjoni tal-Kunsill 2006/1016/KE. Matul l-2007, żewg mandati esterni tal-BEI – li parzjalment jesporġu fuq xulxin - kienu fis-seħħ, hekk kif il-Mandat Ġenerali 2000-2006 skada fil-31 ta' Jannar 2007, iżda kien estiż sal-31 ta' Lulju 2007 għal dawk iż-żoni ġeografiċi fejn il-limitu ta' self kien għadu ma ntlaħaqx, filwaqt li l-Mandat Ġenerali 2007-2013 daħal fis-seħħ fl-1 ta' Frar 2007. L-ewwel self taħt il-qafas il-ġdid kien iffirmat fit-tieni nofs tas-sena, wara l-firma tal-BEI/Qbil tal-Garanzija Komunitarja f'Awwissu tal-2007. Sal-31 ta' Lulju 2007, is-self kompla taħt il-Mandat Ġenerali 2000-2007 fir-reġjuni kollha minbarra l-Mediterran, fejn il-mandat taħt il-limitu stabbilit kien intlaħaq fl-aħħar tal-2006. Lista tal-attività ta' self tal-BEI fir-reġjuni rilevanti mill-2000 lil hawn hija elenkata f'sezzjoni 2.3 tal-Anness. Taħt iż-żewġ mandati, il-Kummissjoni trid tinforma lill-Parlament Ewropew u lill-Kunsill fuq bażi annwali dwar l-operazzjonijiet li jkunu saru taħt il-mandat, il-kontribuzzjoni tagħhom għat-twettiq tal-għanijiet tal-politika esterna tal-UE, b'konsiderazzjoni għall-għanijiet operattivi tal-BEI, u tissottometti stima tal-koordinazzjoni u l-ammont ta' kooperazzjoni bejn il-BEI u l-Istituzzjonijijet Finanzjarji Internazzjonali li joperaw fiż-żoni koperti mill-mandati. Barra minn hekk, taħt il-Mandat Ġenerali 2000-2006, il-Kummissjoni trid tirrapporta l-progress reġistrat dwar il-qsim tar-riskju skont l-Artikolu 1(3) tad-Deċiżjoni tal-Kunsill 2000/24/KE. Fl-aħħar nett, taħt il-Mandat Ġenerali 2007-2013, il-Kummissjoni trid tistma l-ammont ta' kooperazzjoni bejn il-BEI u l-Kummissjoni. Minħabba l-ammont limitat ta' operazzjonijiet taħt il-Mandat Ġenerali 2007-2013 fl-2007, l-istima tal-impatt u l-effettività tal-Operazzjonijiet Finanzjarji tal-BEI kif ukoll il-kontribuzzjoni tagħhom għat-twettiq tal-għanijiet tal-politika esterna tal-UE, inkluż il-kooperazzjoni ma' IFI oħra u mal-Kummissjoni, hija inkluża f'dan ir-rapport u fl-Anness. Madanakollu, fil-futur l-istima se tkun suġġetta għal rapport ieħor, mis-sena d-dieħla, meta n-numru t'operazzjonijiet huwa mistenna jikber b'mod sostanzjali. Fl-aħħar nett, it-taqsima 2.19 tal-Anness tinkludi Tabelli settorjali u reġjonali tal-iffinanzjar tal-BEI fl-Afrika, fil-Karibew, fil-Paċifiku u fil-Pajjiżi u Territorji extra-Ewropej (ACP/OCT) fl-2007. Dawn l-operazzjonijiet, imnedija taħt il-qafas tal-Ftehim ta' Sħubija ta' Cotonou u d-Deċiżjoni tal-Assoċjazzjoni extra-Ewropea, ma jaqgħux taħt il-Garanzija Komunitarja u għalhekk mhumiex koperti f'dan ir-rapport. Ir-Rapport Annwali tal-BEI tal-2007 dwar il-Faċilità tal-Investiment taħt il-Ftehim ta' Sħubija ta' Cotonou ACP-UE huwa disponibbli fuq is-sit elettroniku www.eib.org. 3.3.1. Volum tal-Operazzjonijiet Fl-2007, il-Bank iffirma self li jammonta għal EUR 3,723 miljun, li minnhom EUR 1,825 miljun taħt il-Mandat Ġenerali 2000-2006 (li skada fil-31 ta' Lulju 2007) u EUR 1,898 miljun taħt il-Mandat Ġenerali 2007-2013. It-Tabella I t'hawn taħt tagħti ħarsa ġenerali lejn is-self estern tal-BEI skont mandati taħt il-patroċinju tal-Komunità fl-2007, maqsumin għal kull settur u reġjun ġeografiku. Is-self individwali huwa elenkat fis-sezzjoni 2.13 tal-Anness, filwaqt li l-aggregat tad-distribuzzjoni tal-volumi ta' self huwa ppreżentat fit-taqsima 2.4 tiegħu. Tabella I: Tqassim settorjali tas-self tal-mandat iffirmat fl-2007 (EUR miljuni) Reġjun | L-Ammont Totali | L-infrastrutturi tat-trasport | Linji ta' Kreditu | L-Enerġija | L-industrija u s-servizzi | Telkomunikazzjoni | Ilma, drenaġġ | Enerġija – Sigurtà tal-Provvista | X | X | X | X | X | Protezzjoni tal-Ambjent u Titjib | X | X | X | X | X | Żvilupp tas-Settur Privat, IŻM | X | X | X | Żvilupp Infrastrutturali, inkluż l-estensjoni tat-TEN | X | X | X | X | Għajnuna fil-fażi ta' Preadeżjoni | X | Għajnuna għall-preżenza tal-UE (IBD, trasferiment tat-teknoloġija u kompetenzi) | X | Is- settur tal-enerġija assorba 13% tas-self taħt il-mandat fl-2007. Il-BEI ffinanzja investiment fl-enerġija fl-Eġittu (żewġ unitajiet tal-ġenerazzjoni tal-enerġija bl-użu tal-gass), fil-Marokk (proġetti tal-elettriċità permezz tal-enerġija mill-ilma), fil-Bożnja-Ħerzegovina (riabilitazzjoni ta' strutturi għall-ġenerazzjoni tal-enerġija mill-ilma u faċilitajiet ta' distribuzzjoni) u fl-Afrika t'Isfel (kostruzzjoni ta' inter-konnessjoni għat-trażmissjoni tal-enerġija b'vultaġġ għoli). B'kollox, EUR 938 miljun jew 25% tal-finanzjament tal-BEI taħt il-mandat ikkontribwew għall-għan aħħari tal-Bank li jippromwovi żvilupp ambjentalment sostenibbli fil-pajjiżi sħab. Fil-pajjiżi fil-fażi ta' preadeżjoni, il-proġetti finanzjati taħt il-mandat fl-2007 bil-protezzjoni tal-ambjent b'mod speċifiku bħala l-għan prinċipali tas-self ammontaw għal EUR 731 miljun jew 42% tas-self totali fir-reġjun. Dawn jikkonsistu fi proġetti tat-trasport pubbliku fit-Turkija u proġett tal-enerġija rinnovabbli fil-Bożnja-Ħerzegovina. Fil-Mediterran, fir-rigward tas-settur tal-ilma, EUR 120 miljun kienu mislufa bil-quddiem għal skemi ambjentali fl-Iżrael, b'mod speċifiku għat-titijib tal-ambjent u s-saħħa permezz tal-proviżjoni ta' ilma tax-xorb sigur. L-ilħuq tal-istess għan kien ukoll megħjun minn proġett ta' EUR 60 miljun fl-Ażja għall-estensjoni u t-titjib tal-provvista tal-ilma u l-infrastruttura tad-distribuzzjoni fil-Manila l-Kbira, u minn proġett ieħor ta' EUR 27 miljun fl-Amerika Latina għat-titjib tas-sanità u l-kundizzjonijiet ambjentali fil-belt ta' Panama. Linji ta' kreditu għall-appoġġ tal- iżvilupp fis-settur privat iffurmaw 28% tas-self totali, li minnhom il-biċċa l-kbira ngħataw lill-Mediterran: il-Ġordan, il-Lebanon, is-Sirja u t-Tuneżija. Linji ta' kreditu għall-appoġġ tal-IŻM iffurmaw aktar minn nofs il-volum tas-self totali fil-Mediterran fl-2007. Il-pajjiżi fil-fażi ta' preadeżjoni kienu t-tieni grupp li rċieva l-aktar għajnuna, b'40% tal-volum totali tal-linji ta' kreditu jibbenefikaw lill-Bożnja-Ħerzegovina, is-Serbja u t-Turkija. L-industrija u s-servizzi kienu t-tnejn rappreżentati minn proġett wieħed rispettiv fl-Afrika t'Isfel, għall-espansjoni ta' fabbrika tal-bord tal-injam mill-frak u tal-fibreboard ta' densità medja, u fit-Turkija, għat-tisħiħ tal-kapaċitajiet xjentifiċi u ta' riċerka tal-pajjiż. Dan is-settur b'kollox ifforma 11% ta-self totali. L-infrastruttura tat-trasport , inkluż linji ferrovjarji, toroq, portijiet u infrastruttura tat-trasport urban, ammontaw għal terz tas-self totali taħt il-mandat tal-2007. Il-maġġoranza (65%) tas-self fis-settur tat-trasport kienu mogħtija lill-pajjiżi fil-fażi ta' preadeżjoni, jiġifieri t-Turkija, is-Serbja, il-Bożnja-Ħerzegovina u l-Albanija. Il-kostruzzjoni u t-titjib tal-infrastruttura ferrovjarja użat 76% tal-finazjament fil-pajjiżi fil-fażi ta' Preadeżjoni filwaqt li l-iżvilupp tal-assi tat-trasport marbuta mat-TENs irrappreżenta 24%. Ir-riabilitazzjoni tal-assi tal-infrastruttura tat-toroq li jaqbdu ma' TENs ta' prijorità kienu wkoll is-suġġetti tal-ewwel self mogħti fil-pajjiżi Ġirien tal-Lvant bħall-Ukraina u r-Repubblika tal-Moldova. Flimkien ma' dawn iż-żewġ operazzjonijiet, l-estensjoni tat-TENs tat-trasport ammontaw għal 34% tas-self totali għat-transport. Żewġ proġetti oħra tat-trasport kien iffinanzjati taħt il-mandat fil-Marokk (konstruzzjoni ta' awtostrada bil-ħlas) u fl-Urugwaj (espansjoni ta' terminal privat tal-kontejners fil-port ta' Montevideo). 8% tas-self totali kien assorbit mis-settur tat- telekomunikazzjoni għall-finanzjament ta' żewġ proġetti fl-Amerika Latina. Fil-Peru, proġett ikopri x-xiri u l-installazzjoni ta' sistemi għall-proviżjoni ta' telefonija, internet b'velocità għolja, transferiment tad-dejta, TV bil-ħlas permezz tal-fili u bis-satellita u servizzi VSAT. Fil-Brażil, proġett jinvolvi l-installazzjoni, l-iffinanzjar u l-operat ta' netwerk ta' kopertura GSM, sabiex issir migrazzjoni min-netwerk CDMA għal waħda GSM. Ir-reġjun ALA huwa l-akbar reċipjent ta' investiment barrani dirett (IBD) mill-UE fil-pajjiżi emerġenti. Fil-fatt, fil-parametri tal-mandat tal-ALA, il-biċċa l-kbira tal-attivitajiet ta' ffinanzjar tal-BEI fl-ALA s'issa appoġġjaw il-preżenza tal-UE permezz ta' IBD. Il-BEI jistma l-valur miżjud tal-operazzjonijiet tiegħu fuq il-bażi ta' qafas strutturat fuq dawn it-tliet pilastri[6]: Pilastru 1 – il-konsistenza ma' u l-kontribuzzjoni għall-għanijiet tal-politika tal-UE; Pilastru 2- il-kwalità u l-konsistenza tal-proġett; u Pilastru 3 – il-kontribuzzjoni finanzjarja u mhux finanzjarja mill-BEI għall-proġett. Kull operazzjoni ta' finanzjament individwali hija mkejla kontra dan il-qafas, permezz ta' sett ta' indikaturi rilevanti. 84% tal-operazzjonijiet tal-BEI iffinanzjati taħt il-mandat tal-2007 kienu ġudikati mill-BEI bħala konsistenti ħafna ma' u li jagħtu kontribuzzjoni qawwija lill-għanijiet u l-prijoritajiet tal-mandat. Dan huwa rifless fil-klassifikazzjoni ta' rata "għolja" fuq Pilastru 1. Il-proporzjon ta' rati "għoljin" fuq Pilastru 2 tikkonsisti fi 39% tal-proġetti; rata "medja" kienet attribwita lill-55% tal-proġetti. Taħt Pilastru 3, 81% tal-proġetti kienu stmati li jibbenefikaw minn kontribuzzjoni "għolja" tal-BEI, filwaqt li 16% kienu stmati b'rata "medja". 3.3.4. Kooperazzjoni mal-Kummissjoni Id-Deċiżjoni tal-Kunsill 2006/1016/KE tistieden lill-Kummissjoni u lill-BEI sabiex isaħħu l-konsistenza tal-azzjonijijet tal-BEI mal-politika tal-UE, l-aktar permezz ta' djalogu regolari u sistematiku u konsultazzjoni minn kmieni dwar politika, stateġiji u proġetti ppjanati. Għal dan il-għan, il-BEI u l-Kummissjoni ffirmaw Memorandum ta' Ftehim (MtF) speċifiku li jistipula t-termini u l-kundizzjonijiet ta' din il-kooperazzjoni msaħħa nhar is-26 ta' Mejju 2008. Bil-għan li tiġi msaħħa il-koerenza tal-għajnuna ġenerali tal-UE fir-reġjuni koperti mill-mandat ta' self estern, qed tkun investigata l-possibilità li l-finanzjament tal-BEI ikun marbut mar-riżorsi baġitarji tal-UE kif għandu jkun, permezz, inter alia , tal-Istrument għall-Assitenza tal-Preadeżjoni (IPA), tal-Istrument Ewropew tal-Viċinat u s-Sħubija, u għall-Afrika, l-Istrument għall-Iżvilupp u l-Kooperazzjoni. Għall-benefiċċju tar-reġjun Mediterranju, sabiex jiżgura l-għajnuna finanzjarja provduta mill-fondi tal-BEI stess, il-BEI jamministra r-riżorsi baġitarji tal-UE fi tliet dominji: assistenza teknika, kapital ta' riskju u sussidji tal-interessi attribwiti ma' self tal-BEI, kif elenkat f'taqsima 2.11 tal-Anness. Barra minn hekk, il-Kummissjoni u l-BEI kkooperaw sabiex iwaqqfu l-Faċilità tal-Investiment tal-Viċinat tal-UE, li ser tiżgura fondi addizzjonali għal proġetti infrastrutturali l-aktar fl-enerġija, fis-setturi tat-trasport u tal-ambjent, fiż-żona kollha tal-Politika Ewropea tal-Viċinat permezz ta' għajnuna fil-forma ta' għotjiet għall-operazzjonijiejt ta' self tal-BEI u istituzzjonijiet finanzjarji pubbliċi oħra tal-UE. Koordinazzjoni mill-qrib bejn il-Kummissjoni u l-BEI qiegħda wkoll issir fil-kuntest tal-istrumenti finazjarji tal-UE għall-għajnuna tal-Balkani tal-Punent taħt l-IPA. 3.3.5. Kooperazzjoni ma' IFIs oħra Matul l-2007, il-BEI segwa b'mod attiv il-politika tiegħu sabiex itejjeb l-effett tal-operat tiegħu billi jirrinforza aktar u jiżviluppa s-sħubijijet operattivi ma' IFIs oħra. Il-Ftehim bejn Tliet partijiet bejn il-Kummissjoni, il-Bank Ewropew għar-Rikostruzzjoni u l-Iżvilupp (EBRD) u l-BEI, ffirmat fl-aħħar tal-2006, għall-attivitajiet ta' kooperazzjoni fl-operat fl-Ewropa tal-Lvant, il-Kawkażu tan-Nofsinhar, ir-Russja u l-Ażja Ċentrali, beda jkun implimentat fl-2007, bi djalogu mill-qrib bejn it-tliet istituzzjonijiet u l-iżvilupp ta' pjanijiet komuni. Il-BEI u l-EBRD huma wkoll assoċjati mill-qrib ma' inizjattivi u sħab oħra (pereżempju l-inizjattiva t'assistenza teknika tal-Assistenza Konġunta għall-Appoġġ ta' Proġetti fir-Reġjuni Ewropej (JASPERS), fil-qafas tal-politka reġjonali tal-UE). Barra minn hekk, matul l-2007, il-BEI daħal f'kollaborazzjoni formali ma' IFIs oħra fis-settur tal-ambjent: il-Fond ta' Kreditu Multilaterali tal-Karbonju mal-EBRD, il-Fond tal-Karbonju għall-Ewropa mfassal mal-Bank Dinji u l-Programm tal-Karbonju BEI-KfW. Fl-aħħar nett matul il-Forum tal-BEI tal-2007 f'Ljubljana il-Fond ta' Kreditu tal-Karbonju ta' wara l-2012 kien varat, bħala riżultat tal-kooperazzjoni kontinwa fis-settur tal-bdil fil-klima bejn il-BEI u tliet istituzzjonijijet finanzjarji nazzjonali Ewropej maġġuri, jiġifieri l-Instituto de Crédito Oficial, il-KfW u n-Nordic Investment Bank (NIB). Il-BEI, l-EBRD, is-CEB, l-NIB u l-Korporazzjoni tal-Finanzjament tal-Ambjent Nordiku baqgħu jikkommettu ruħhom għat-termini tal-Prinċipji Ewropej għall-Ambjent, appoġġjati bil-qawwa mill-Kummisjoni. Dettalji oħra huma mniżżla fit-taqsima 2.9 tal-Anness. 4. L-IMPATT TAS-SELF FUQ IL-BAĠIT L-attivitajiet ta' self iħallu impatt fuq il-baġit tal-Unjoni meta dawn ikunu akkumpanjati minn garanziji tal-Komunità, sussidji fuq l-interessi jew kundizzjonijiet speċjali oħra li jistgħu jitqabblu ma' operazzjonijiet riskjużi għal min jislef. 4.1. Garanziji tal-Baġit Fit-22 ta’ Diċembru 2004, il-Kunsill iddeċieda li jemenda d-Deċiżjoni 2000/24/KE biex jittieħed kont tat-tkabbir tal-Unjoni Ewropea u l-Politika Ewropea tal-Viċinat (id-Deċiżjoni tal-Kunsill 2005/47/KE[7]). Il-garanzija Komunitarja hija limitata għal 65% tal-ammont aggregat ta' krediti miftuħa, miżjud bil-kwantitajiet relatati l-oħra (imqabbla ma' 70% skont il-Mandat Ġenerali 1997-2000). Barra minn hekk, fit-22 ta' Diċembru 2004, il-Kunsill ta garanzija Komunitarja lill-BEI sabiex jagħmel tajjeb għal telf minn self għal ċerti tipi ta’ proġetti fir-Russja, l-Ukraina, ir-Repubblika tal-Moldova u l-Belarus (id-Deċiżjoni 2005/48/KE[8]). Il-limitu globali tal-krediti miftuħa huwa EUR 500 miljun u l-BEI jgawdi minn garanzija Komunitarja eċċezzjonali li tkopri l-100%. Il-perjodu tas-self garantit skada fil-31 ta' Jannar 2007 u kien awtomatikament estiż b'sitt xhur għaliex sa dakinhar kien għadu ma ntlaħaqx il-limitu ta' self . Matul l-2007 (l-aħħar sena tal-Mandat Ġenerali 2000-2006) il-BEI ffirma ftehim ta' self għal total ta' EUR 1 595 miljun, li jtella' t-total ta' self skont dan il-mandat (EUR 20 060 miljun[9]) għal EUR 19 587 miljun li jikkorrispondi għal 98% tal-limitu. Is-sitwazzjoni tal-garanziji hija spjegata fid-dettall fir-rapport li l-Kummissjoni toħroġ kull sitt xhur, dwar garanziji koperti mill-baġit ġenerali[10]. Fid-19 ta' Diċembru 2006, il-Kunsill ta garanzija Komunitarja lill-BEI biex jagħmel tajjeb għal telf minn self u garanziji ta' self għal proġetti li jsiru 'l barra mill-Komunità (id-Deċiżjoni 2006/1016/KE[11]). Il-garanzija Komunitarja hija ristretta għal 65% tal-ammont aggregat tal-krediti li jinħarġu u tal-garanziji mogħtija, imnaqqas bl-ammonti rimborsati u miżjud bil-kwantitajiet relatati l-oħra kollha. Il-limitu massimu għall-operazzjonijiet ta' finanzjament tal-BEI li jitwettqu skont dan il-mandat fil-perjodu 2007-2013 huwa ta' EUR 27 800 miljun, magħmulin minn limitu bażiku ta' EUR 25 800 miljun u minn mandat mhux obbligatorju ta' EUR 2 000 miljun li l-Kunsill jiddeċiedi jekk jattivahx skont ir-riżultat li joħroġ mir-reviżjoni ta' nofs it-terminu li ssir fl-2010. Ammont ta' EUR 1 898 miljun kien iffirmat matul l-2007 taħt dan il-mandat il-ġdid (ara taqsima 2.3 u t-tabella fit-taqsima 2.4 tal-Anness). 4.2. Attivitajiet oħra F'diversi programmi Komunitarji, kemm fl-UE kif ukoll barra mill-UE, kienu ngħataw għadd ta' sussidji tal-interessi. Ħafna minn dawn il-programmi tlestew u ma għandhomx aktar impatt fuq l-infiq tal-baġit. It-Tabella 2.19 telenka l-programmi li għadhom għaddejjin u l-ammont ta' sussidju ta' interessi mħallas matul is-snin tal-perjodu rivedut. Kif imniżżel aktar fid-dettall fit-taqsima 2.11 tal-Anness, fl-2007 il-BEI ffirma seba' operazzjonijiiet kapitali taħt il-baġit tal-MEDA għal impenn totali ta' EUR 46.5 miljun u 24 operazzjoni t'assistenza teknika b'valur totali ta EUR 17.5 miljun. [1] Id-Deċiżjoni tal-Kunsill 97/256/KE, kif emendata bid-Deċiżjonijiet tal-Kunsill 98/348/KE u 98/729/KE, li tkopri l-perjodu 01.02.1997-31.01.2000 (il-"Mandat Ġenerali 1997-2000"), u d-Deċiżjoni tal-Kunsill 2000/24/KE, kif emendata mid-Deċiżjonijiet tal-Kunsill 2000/688/KE, 2000/788/KE, 2001/778/KE, 2005/47/KE u 2006/174/KE, li tkopri l-perjodu 01.02.2000-31.01.2007 (il-"Mandat Ġenerali 2000-2006"). Id-Deċiżjoni tal-Kunsill 1999/786/KE (Azzjoni ta' Rikostruzzjoni u Rijabilitazzjoni wara t-Terrimot fit-Turkija (TERRA)) tikkostitwixxi estensjoni tal-mandati ġenerali. Barra minn hekk, id-Deċiżjoni tal-Kunsill 2001/777/KE stabbiliet azzjoni speċjali ta' self għal proġetti ambjentali magħżula fil-port tal-Baħar Baltiku tar-Russja taħt id-Dimensjoni tat-Tramuntana. Id-Deċiżjoni tal-Kunsill 2005/48/KE stabbiliet mandat separat għal ċerti tipi ta' proġetti fir-Russja u fl-Istati Indipendenti Ġodda tal-Punent (l-Ukraina, ir-Repubblika tal-Moldova u l-Belarus). Fl-aħħar nett, id-Deċiżjoni tal-Kunsill 2006/1016/KE stabbiliet mandat ġenerali ġdid li jkopri l-perjodu 01.02.2007-31.12.2013 (il-"Mandat Ġenerali 2007-2013"). [2] SEC(2007)[…] [3] Billi t-Trattat tal-KEFA skada fl-2002, ma kien hemm l-ebda self ġdid. [4] Id-Deċiżjoni tal-Kunsill 77/270/Euratom, kif emendata bid-Deċiżjoni tal-Kunsill 94/179/Euratom. Il-limitu tas-self għal finanzjament tas-self tal-Euratom kien iffissat oriġinarjament bid-Deċiżjoni tal-Kunsill 77/271/Euratom. Sussegwentement, il-limitu ttella’ permezz ta’ diversi emendi tal-aħħar deċiżjoni, li l-aħħar waħda minnhom (Id-Deċiżjoni tal-Kunsill 90/212/Euratom) żiditu b'biljun ECU sa 4 biljun ECU. [5] Għadu mhux ippubblikat għall-2007. Għall-2006, ara COM/2007/0493 finali [6] Ara ukoll taqsima 2.6-2.8 tal-Anness. [7] ĠU L 21, 25.1.2005, p. 9. [8] ĠU L 21, 25.1.2005, p. 11. [9] Firem kumulattivi netti mill-kanċellazzjonijiet (inkluż TERRA u l-Programm t'Azzjoni Speċjali għat-Turkija). [10] COM(2007) 66 finali u SEC(2007) 241 finali. [11] ĠU L 414, 30.12.2006, p. 95.